**María Teresa Estevan Bolea**, nada en Huesca o 26 de outubro de 1936, é unha enxeñeira e política española. Foi a primeira muller do Corpo de Enxeñeiros Industriais do Estado, e a terceira muller de España en obter o título de Enxeñeira Industrial (en 1968). En 2018 recibiu o premio mundial Women in Engineering da Federación Mundial de Organizacións de Enxeñería (WFEO).

Traxectoria
-----------

María Teresa Estevan ingresou na Escola de Enxeñeiros Industriais de Barcelona, onde foi a primeira Enxeñeira Industrial da Universidade Politécnica de Barcelona,  sendo a primeira muller do Corpo Estatal de Enxeñeiros Industriais, así como a terceira muller en España en obter este título.

Despois de traballar en empresas cementeiras, químicas, refinerías e gasodutos, dende 1968 ata 1975 traballou na Dirección Xeral de Enerxía cando se iniciou o proceso de autorización de centrais nucleares. Como ela declarou, estaba no nacemento de todas as plantas. 

De 1977 a 1982, foi directora xeral de Medio Ambiente e secretaria da Comisión Interministerial de Medio Ambiente. Posteriormente ingresou no Partido Popular, co que foi elixida deputada por Madrid, nas eleccións xerais de España de 1986 e nas de 1989. Durante eses anos formou parte da Comisión de Industria do Congreso dos Deputados. Foi elixida deputada nas eleccións ao Parlamento Europeo de 1994 e de 1994 a 1997 foi membro da Comisión de Investigación, Desenvolvemento Tecnolóxico e Enerxía do Parlamento Europeo .

Dende 1999 ata 2000 presidiu o Consejo Superior de Industria y Energía. En 2000, foi nomeada asesora da Comisión Nacional de Energía e dimitiu en 2001 cando foi nomeada Presidenta do Consello de Seguridade Nuclear, cargo que ocupou ata a súa xubilación en 2006. En 2004, durante a crise provocada polas anomalías da central nuclear de Vandellòs, enviou un informe ao Congreso dos Deputados, minimizando os danos, e criticando a ecoloxistas e socialistas.

Foi decana do Colexio Oficial de Enxeñeiros Industriais de Madrid entre 2012 e 2016, institución que en 2007 a recoñeceu coa Mención de Honra á Traxectoria Profesional.

En 2019 a Real Academia de Ingeniería concedeulle o premio "Ingeniero Laureado"" ademais do World Engineering Award que a Federación Mundial de Organizacións de Enxeñería (WFEO) lle concedeu en setembro de 2018.

Polémica
--------

A xestión de María Teresa Estevan foi cualificada de nefasta por Greenpeace, que a acusa nun informe de "enganar ao Parlamento e á opinión pública", e durante o seu mandato producíronse escándalos que provocaron, entre outros, unha multa do Ministerio de Economía á Central de Zorita por un importe de 300.000 euros.

Pola súa banda, Estevan denunciou publicamente a existencia dunha campaña contra ela co obxectivo de pechar as centrais nucleares.

Entre as polémicas máis graves figura a ocultación ao Congreso dos Deputados e á opinión pública da gravidade do suceso ocorrido o 25 de agosto de 2005 na central nuclear de Vandellós-2.

O seu paso por diversas institucións estivo caracterizado polo nepotismo, colocando a familiares e amigos, entre os que destaca o seu propio xenro, a quen situou sen experiencia algunha como xefe do gabinete de prensa do CSN.

Notas
-----

1. ↑  "Premio mundial de ingeniería para la oscense María Teresa Estevan Bolea". *Heraldo.es*. Arquivado dende o orixinal o 29 de setembro de 2018. Consultado o 22 de outubro de 2018.
2. ↑  "La oscense María Teresa Estevan Bolea, primera mujer que gana el Premio Mundial de Ingeniería". Arquivado dende o orixinal o 23 de outubro de 2018. Consultado o 23 de outubro de 2018.
3. 1 2 3  Méndez, Rafael (17 de xullo de 2005). "Estevan Bolea, siempre la primera". *El País* (en castelán). ISSN 1134-6582. Consultado o 22 de outubro de 2018.
4. ↑  La presidenta del CSN envió al Congreso un informe 'maquillado' sobre Vandellòs a El País, 29 de abril de 2005
5. ↑  "Historia de las Menciones Honoríficas del COIIM". Arquivado dende o orixinal o 14 de xullo de 2016. Consultado o 08 de decembro de 2021.
6. ↑  "María Teresa Estevan Bolea Reconocida por la Real Academia de Ingeniería con el "Ingeniero Laureado" - COIIM". Arquivado dende o orixinal o 31 de xullo de 2019. Consultado o 31 de xullo de 2019.
7. 1 2  "Los cinco años de Estevan Bolea al frente del CSN" (PDF).
8. ↑  "La presidenta del CSN denuncia una "campaña" contra ella para cerrar las nucleares". *El País* (en castelán). EFE. 13 de maio de 2005. ISSN 1134-6582. Consultado o 2 de xuño de 2020.
9. ↑  "Las diez mentiras de la presidenta del Consejo de Seguridad Nuclear".

|  |  |
| --- | --- |
| Control de autoridades | 
* Wd: Q9030175
* WorldCat
* VIAF: 44372078
* BNE: XX848947
* CANTIC: a10081136
* Dialnet: 264049
* ISNI: 0000 0000 7974 3819
* LCCN: n78064515

 |